กฎกระทรวงกฎกระทรวงภาชนะบรรจุก๊าซปิโตรเลียมเหลวพ.ศ. ๒๕๖๐ อาศัยอำนาจตามความในมาตรา๕ วรรคหนึ่ง แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ และมาตรา ๗ (๓)(๕) และ (๗) และวรรคสาม แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้ข้อ๑[๑] กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ๒ ในกฎกระทรวงนี้ภาชนะบรรจุก๊าซปิโตรเลียมเหลว หมายความว่า ภาชนะบรรจุก๊าซปิโตรเลียมเหลวตามกฎกระทรวงว่าด้วยการกำหนดหลักเกณฑ์วิธีการ และเงื่อนไขเกี่ยวกับการแจ้ง การอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิงมาตรฐาน ASME Boiler and Pressure Vessel Code Section VIII Division 1 หมายความว่ามาตรฐานที่กำหนดโดยสมาคมวิศวกรเครื่องกลแห่งประเทศสหรัฐอเมริกา เรื่อง Boiler and Pressure Vessel Code Section VIII : Rules for Construction of Pressure Vessels Division 1มาตรฐาน ASME Boiler and Pressure Vessel Code Section VIII Division 2 หมายความว่ามาตรฐานที่กำหนดโดยสมาคมวิศวกรเครื่องกลแห่งประเทศสหรัฐอเมริกา เรื่อง Boiler and Pressure Vessel Code Section VIII : Rules for Construction of Pressure Vessels Division 2 - Alternative Rulesมาตรฐาน API 620 หมายความว่ามาตรฐานที่กำหนดโดยสถาบันปิโตรเลียมแห่งประเทศสหรัฐอเมริกาลำดับที่ 620 เรื่อง Design and Construction of Large, Welded, Low - Pressure Storage Tanksหมวด ๑บททั่วไป ข้อ๓ ภาชนะบรรจุก๊าซปิโตรเลียมเหลว มี ๕ประเภท ดังต่อไปนี้(๑)กระป๋องก๊าซปิโตรเลียมเหลว(๒)ถังก๊าซปิโตรเลียมเหลวหุงต้ม(๓)ถังก๊าซปิโตรเลียมเหลวรถยนต์(๔)ถังเก็บและจ่ายก๊าซปิโตรเลียมเหลว(๕)ถังขนส่งก๊าซปิโตรเลียมเหลวข้อ๔ เพื่อประโยชน์ของความปลอดภัยในการประกอบกิจการก๊าซปิโตรเลียมเหลวรัฐมนตรีอาจประกาศกำหนดรายละเอียดเกี่ยวกับทางด้านเทคนิคหรือเรื่องที่ต้องเปลี่ยนแปลงรวดเร็วเพื่อกำหนดหลักเกณฑ์และวิธีการปฏิบัติงานและการจัดให้มีและบำรุงรักษาถังหรือภาชนะบรรจุก๊าซปิโตรเลียมเหลวและอุปกรณ์เพิ่มเติมจากที่กำหนดในกฎกระทรวงนี้ได้หมวด ๒ลักษณะของภาชนะบรรจุก๊าซปิโตรเลียมเหลว ส่วนที่ ๑กระป๋องก๊าซปิโตรเลียมเหลว ข้อ ๕ กระป๋องก๊าซปิโตรเลียมเหลวต้องเป็นไปตามมาตรฐานผลิตภัณฑ์อุตสาหกรรมกระป๋องแอโรซอลที่กระทรวงอุตสาหกรรมประกาศกำหนดตามกฎหมายว่าด้วยมาตรฐานผลิตภัณฑ์อุตสาหกรรมกระป๋องก๊าซปิโตรเลียมเหลวตามวรรคหนึ่งต้องมีข้อความแสดงความจุของกระป๋องก๊าซปิโตรเลียมเหลว น้ำหนักสุทธิและปริมาณของก๊าซปิโตรเลียมเหลวรวมทั้งต้องมีเครื่องหมายอันตรายตามที่อธิบดีกรมธุรกิจพลังงานประกาศกำหนดแสดงไว้ที่กระป๋องก๊าซปิโตรเลียมเหลวให้ชัดเจนด้วยส่วนที่ ๒ถังก๊าซปิโตรเลียมเหลวหุงต้ม ข้อ ๖ ถังก๊าซปิโตรเลียมเหลวหุงต้มต้องเป็นไปตามมาตรฐานผลิตภัณฑ์อุตสาหกรรมถังก๊าซปิโตรเลียมเหลวที่กระทรวงอุตสาหกรรมประกาศกำหนดตามกฎหมายว่าด้วยมาตรฐานผลิตภัณฑ์อุตสาหกรรมถังก๊าซปิโตรเลียมเหลวหุงต้มตามวรรคหนึ่ง ต้องมีข้อความ อันตราย ห้ามกลิ้ง ห้ามกระแทกและข้อความที่แสดงถึงกำหนดการทดสอบตามวาระหรือวันครบอายุการใช้งานของถังก๊าซปิโตรเลียมเหลวหุงต้มตามที่อธิบดีกรมธุรกิจพลังงานประกาศกำหนดโดยแสดงไว้ที่ตัวถังก๊าซปิโตรเลียมเหลวหุงต้มให้ชัดเจนด้วยข้อ๗ ถังก๊าซปิโตรเลียมเหลวหุงต้มต้องติดตั้งลิ้นตามที่กำหนดในมาตรฐานผลิตภัณฑ์อุตสาหกรรมลิ้นสำหรับถังก๊าซปิโตรเลียมเหลวที่กระทรวงอุตสาหกรรมประกาศกำหนดตามกฎหมายว่าด้วยมาตรฐานผลิตภัณฑ์อุตสาหกรรมหรือมาตรฐานอื่นที่รัฐมนตรีประกาศกำหนดส่วนที่ ๓ถังก๊าซปิโตรเลียมเหลวรถยนต์ ข้อ๘ ถังก๊าซปิโตรเลียมเหลวรถยนต์ต้องเป็นไปตามกฎหมายว่าด้วยรถยนต์และกฎหมายว่าด้วยการขนส่งทางบกส่วนที่ ๔ถังเก็บและจ่ายก๊าซปิโตรเลียมเหลว ข้อ๙ ถังเก็บและจ่ายก๊าซปิโตรเลียมเหลวต้องมีลักษณะดังต่อไปนี้(๑)การออกแบบ ผลิต หรือสร้าง ต้องเป็นไปตามมาตรฐาน ดังต่อไปนี้(ก)ถังเก็บและจ่ายก๊าซปิโตรเลียมเหลว ที่มีปริมาตรไม่เกิน ๕๐๐,๐๐๐ ลิตรต้องเป็นถังที่ออกแบบ ผลิต หรือสร้างตามมาตรฐาน ASME Boiler and Pressure Vessel Code Section VIII Division 1 โดยใช้ความดันในการออกแบบไม่น้อยกว่า๑.๖๕ เมกาปาสกาลมาตร(ข)ถังเก็บและจ่ายก๊าซปิโตรเลียมเหลว ที่มีปริมาตรเกิน ๕๐๐,๐๐๐ ลิตรต้องเป็นถังที่ออกแบบหรือสร้างตามมาตรฐาน ASME Boiler and Pressure Vessel Code Section VIII Division 1 หรือมาตรฐาน ASME Boiler and Pressure Vessel Code Section VIII Division 2 โดยใช้ความดันในการออกแบบไม่น้อยกว่า ๑.๒๕เท่าของความดันก๊าซปิโตรเลียมเหลวชนิดที่จะเก็บที่อุณหภูมิ ๔๒ องศาเซลเซียส(ค) ถังเก็บและจ่ายก๊าซปิโตรเลียมเหลว ที่เก็บเฉพาะโพรเพนโพรพิลีน นอร์แมลบิวเทนไอโซบิวเทน หรือบิวทิลีน ต้องเป็นถังที่ออกแบบ ผลิต หรือสร้างตามมาตรฐาน ASME Boiler and Pressure Vessel Code Section VIII Division 1 หรือมาตรฐาน ASME Boiler and Pressure Vessel Code Section VIII Division 2หรือมาตรฐานอื่นที่รัฐมนตรีประกาศกำหนดโดยใช้ความดันในการออกแบบให้รับความดันของก๊าซปิโตรเลียมเหลวชนิดที่จะเก็บที่อุณหภูมิ๔๒ องศาเซลเซียส(๒)ผิวภายนอกของถังเก็บและจ่ายก๊าซปิโตรเลียมเหลวแบบเหนือพื้นดิน ต้องทาสีรองพื้นกันสนิมไม่น้อยกว่าสองครั้งแล้วทาทับหน้าด้วยสีลดความร้อนจากภายนอกไม่น้อยกว่าสองครั้ง(๓)ผิวภายนอกของถังเก็บและจ่ายก๊าซปิโตรเลียมเหลวไม่ว่าจะเป็นแบบกลบหรือแบบฝังไว้ในดินต้องทาทับด้วยวัสดุป้องกันการผุกร่อนเช่น ฟลิ้นท์โค้ท ยางแอสฟัลท์ หรือวัสดุอื่นที่ใช้แทนกันได้และไม่ก่อให้เกิดมลภาวะโดยทาไม่น้อยกว่าสองครั้ง(๔)ตัวถังเก็บและจ่ายก๊าซปิโตรเลียมเหลว ไม่ว่าจะเป็นแบบเหนือพื้นดิน แบบกลบ หรือแบบฝังไว้ในดิน ต้องยึดแน่นกับฐานของถังและฐานของถังต้องยึดแน่นกับเสารับซึ่งวางบนฐานรากในลักษณะที่ไม่อาจเคลื่อนหรือลอยตัวได้ และเสารับและฐานรากต้องมีความมั่นคงแข็งแรงเพียงพอที่จะรับน้ำหนักของถังและน้ำหนักของก๊าซปิโตรเลียมเหลวในอัตราสูงสุดที่บรรจุอยู่ในถังนั้นรวมทั้งน้ำหนักอื่น ๆ ที่อาจกระทำต่อเสารับหรือฐานรากนั้นได้โดยปลอดภัยข้อ ๑๐ ถังเก็บและจ่ายก๊าซปิโตรเลียมเหลวต้องมีข้อต่อที่จะติดตั้งอุปกรณ์อย่างน้อย ดังต่อไปนี้(๑)ท่อรับและท่อจ่ายก๊าซปิโตรเลียมเหลว(๒)ท่อสำหรับระบายของเหลวออก(๓)เครื่องวัดความดัน(๔)เครื่องวัดระดับก๊าซปิโตรเลียมเหลว(๕)กลอุปกรณ์นิรภัยแบบระบาย(๖)ฝาครอบหรือโกร่งกำบังอุปกรณ์ตาม (๓) (๔) และ (๕)ในกรณีที่เป็นถังเก็บและจ่ายก๊าซปิโตรเลียมเหลวแบบกลบหรือแบบฝังไว้ในดินต้องมีช่องคนลอด (manhole) ขนาดเส้นผ่าศูนย์กลางไม่น้อยกว่า ๕๐๐ มิลลิเมตร ต่อจากถังออกมาภายนอกหรือเหนือวัสดุที่กลบหรือเหนือพื้นดิน ทั้งนี้ เพื่อติดตั้งอุปกรณ์ตาม (๓) (๔)และ (๕) และอุปกรณ์อื่น ๆ ตามความเหมาะสมข้อ๑๑ ถังเก็บและจ่ายก๊าซปิโตรเลียมเหลวที่ออกแบบผลิต หรือสร้าง นอกเหนือจากที่กำหนดตามข้อ ๙ (๑)โดยใช้ระบบควบคุมอุณหภูมิหรือเทคโนโลยีอื่นใด ให้ออกแบบ ผลิต หรือสร้างตามมาตรฐาน API 620หรือมาตรฐานอื่นที่รัฐมนตรีประกาศกำหนดข้อ๑๒ ถังเก็บและจ่ายก๊าซปิโตรเลียมเหลวต้องมีแผ่นป้ายทำด้วยโลหะติดแน่นไว้ที่ถังโดยติดในตำแหน่งที่สามารถมองเห็นได้ชัดเจนหรือตรวจสอบได้และไม่ทำให้เสียความมั่นคงแข็งแรงแก่ตัวถังแผ่นป้ายตามวรรคหนึ่งต้องแสดงรายละเอียดเป็นข้อความภาษาไทยหรือภาษาอังกฤษที่มีความหมายเช่นเดียวกันดังต่อไปนี้(๑)มาตรฐานและหมายเลขมาตรฐานที่ใช้ในการออกแบบ(๒)ชื่อ ตรา หรือเครื่องหมายการค้าของผู้ผลิตหรือสร้าง(๓)ชื่อหรือตราของผู้ทดสอบและตรวจสอบ(๔)วัน เดือน ปี ที่ผลิตหรือสร้าง(๕)ความดันใช้งาน ความดันสูงสุดและอุณหภูมิปลอดภัยสูงสุดและต่ำสุดที่ใช้ในการคำนวณออกแบบ(๖)ความจุสุทธิ(๗)น้ำหนักของถังและส่วนประกอบที่ติดอยู่กับถัง(๘)ชนิดและปริมาณของก๊าซที่จะบรรจุได้(๙)หมายเลขประจำถังตามหนังสือรับรองตามข้อ ๑๘ วรรคสองวันเดือน ปี ที่ผลิตหรือสร้างตาม (๔) ให้หมายถึงวันที่ทำการทดสอบและตรวจสอบครั้งแรกส่วนที่ ๕ถังขนส่งก๊าซปิโตรเลียมเหลว ข้อ๑๓ ถังขนส่งก๊าซปิโตรเลียมเหลวต้องเป็นถังที่ออกแบบและผลิตตามมาตรฐานASME Boiler and Pressure Vessel Code Section VIII Division 1หรือมาตรฐานอื่นที่รัฐมนตรีประกาศกำหนด โดยใช้ความดันในการออกแบบไม่น้อยกว่า ๑.๗๒๔เมกาปาสกาลมาตรหัวถังและตัวถังของถังขนส่งก๊าซปิโตรเลียมเหลวตามวรรคหนึ่งต้องได้รับการออกแบบและผลิตให้มีความหนาใกล้เคียงกันโดยโลหะที่ใช้ขึ้นรูปหัวถังต้องมีความหนามากกว่าหรือเท่ากันกับตัวถังถังขนส่งก๊าซปิโตรเลียมเหลวต้องผ่านกรรมวิธีทางความร้อน(heat treatment) ภายหลังการเชื่อม และต้องมีเอกสารรับรองจากผู้ผลิตยกเว้นถังขนส่งก๊าซปิโตรเลียมเหลวที่ผลิตจากเหล็กกล้าเจือสูง (high alloy steel)หรือวัสดุที่ไม่ใช่เหล็ก (non-ferrous material)ข้อ ๑๔ ถังขนส่งก๊าซปิโตรเลียมเหลวที่มีปริมาตรเกิน๕,๐๐๐ ลิตร ต้องมีช่องคนลอด (manhole) ขนาดเส้นผ่าศูนย์กลางไม่น้อยกว่า ๔๐๐มิลลิเมตรข้อ๑๕ ภายในถังขนส่งก๊าซปิโตรเลียมเหลวต้องมีแผ่นกันกระฉอก(baffle plate) ทุก ๆ ปริมาตร ๗,๕๐๐ลิตรและแผ่นกันกระฉอกต้องมีขนาดพื้นที่ไม่น้อยกว่าร้อยละเจ็ดสิบของพื้นที่หน้าตัดตามขวางของถังขนส่งก๊าซปิโตรเลียมเหลวข้อ๑๖ ถังขนส่งก๊าซปิโตรเลียมเหลวต้องมีข้อต่อที่จะติดตั้งอุปกรณ์อย่างน้อยดังต่อไปนี้(๑)ท่อรับและท่อจ่ายก๊าซปิโตรเลียมเหลว(๒)เครื่องวัดระดับก๊าซปิโตรเลียมเหลว(๓)กลอุปกรณ์นิรภัยแบบระบาย ไม่เกินสองจุดเมื่อติดตั้งอุปกรณ์ตาม(๒) และ (๓) แล้ว หากมีส่วนหนึ่งส่วนใดของอุปกรณ์โผล่พ้นผิวถังขนส่งก๊าซปิโตรเลียมเหลวต้องมีโกร่งกำบังด้วยข้อ๑๗ ถังขนส่งก๊าซปิโตรเลียมเหลวต้องมีแผ่นป้ายทำด้วยโลหะที่มีลักษณะและข้อความตามที่กำหนดในข้อ๑๒หมวด ๓การทดสอบและตรวจสอบ ข้อ๑๘ ถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวที่ผลิตหรือสร้างขึ้นใหม่ผู้ผลิตหรือสร้างถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวต้องจัดให้มีการทดสอบและตรวจสอบโดยผู้ทดสอบและตรวจสอบด้วยกรรมวิธีที่ไม่ทำลายสภาพเดิม (nondestructive examination) ของถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลว ทั้งนี้ ตามที่รัฐมนตรีประกาศกำหนดผู้ผลิตหรือสร้างถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวต้องจัดทำหนังสือรับรองตามแบบที่อธิบดีกรมธุรกิจพลังงานประกาศกำหนดยื่นพร้อมผลการทดสอบและตรวจสอบถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวเพื่อเสนออธิบดีกรมธุรกิจพลังงานพิจารณาให้ความเห็นชอบหนังสือรับรองและผลการทดสอบและตรวจสอบข้อ๑๙ ก่อนบรรจุก๊าซปิโตรเลียมเหลวลงในถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวที่ผ่านการทดสอบและตรวจสอบตามข้อ๑๘ผู้ประกอบกิจการก๊าซปิโตรเลียมเหลวต้องจัดให้มีการทดสอบและตรวจสอบถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวโดยผู้ทดสอบและตรวจสอบอีกครั้งหนึ่งโดยการทดสอบด้วยแรงดันไฮดรอลิก (hydrostatic test) ตามมาตรฐานที่ใช้ในการออกแบบหรือตามมาตรฐานที่รัฐมนตรีประกาศกำหนดข้อ๒๐ เมื่อใช้ถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวที่ได้ผ่านการทดสอบและตรวจสอบตามข้อ ๑๘ ครบทุกห้าปีสำหรับถังเก็บและจ่ายก๊าซปิโตรเลียมเหลว หรือครบทุกหกปีสำหรับถังขนส่งก๊าซปิโตรเลียมเหลว นับแต่วันที่ได้ทดสอบและตรวจสอบครั้งหลังสุดผู้ประกอบกิจการก๊าซปิโตรเลียมเหลวต้องจัดให้มีการทดสอบและตรวจสอบตามข้อ๑๘ โดยผู้ทดสอบและตรวจสอบ ทั้งนี้หลักเกณฑ์ในการกำหนดวันที่ได้ทดสอบและตรวจสอบครั้งหลังสุดให้เป็นไปตามที่อธิบดีกรมธุรกิจพลังงานประกาศกำหนดผู้ประกอบกิจการก๊าซปิโตรเลียมเหลวต้องจัดทำหนังสือรับรองตามแบบที่อธิบดีกรมธุรกิจพลังงานประกาศกำหนดยื่นพร้อมผลการทดสอบและตรวจสอบถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวเพื่อเสนออธิบดีกรมธุรกิจพลังงานพิจารณาให้ความเห็นชอบหนังสือรับรองและผลการทดสอบและตรวจสอบข้อ๒๑ การทดสอบและตรวจสอบถังเก็บและจ่ายก๊าซปิโตรเลียมเหลวนอกเหนือจากที่ระบุไว้ในข้อ ๑๘ ข้อ ๑๙ และข้อ ๒๐อาจกระทำได้โดยใช้วิธีตามมาตรฐานอื่นที่รัฐมนตรีประกาศกำหนดข้อ๒๒ การต่ออายุใบอนุญาตประกอบกิจการก๊าซปิโตรเลียมเหลวประจำปีทุกครั้งผู้ประกอบกิจการก๊าซปิโตรเลียมเหลวต้องจัดให้มีการตรวจสอบถังเก็บและจ่ายก๊าซปิโตรเลียมเหลวแบบเหนือพื้นดินหรือถังขนส่งก๊าซปิโตรเลียมเหลวโดยผู้ทดสอบและตรวจสอบด้วยกรรมวิธีตรวจพินิจด้วยสายตา(visual inspection) เป็นอย่างน้อยหลักเกณฑ์การทดสอบและตรวจสอบโดยวิธีอื่นนอกจากวรรคหนึ่งให้เป็นไปตามที่รัฐมนตรีประกาศกำหนดข้อ ๒๓ ผู้ทดสอบและตรวจสอบถังก๊าซปิโตรเลียมเหลวหุงต้มถังเก็บและจ่ายก๊าซปิโตรเลียมเหลว และถังขนส่งก๊าซปิโตรเลียมเหลวต้องเป็นผู้ทดสอบและตรวจสอบที่มีคุณสมบัติตามกฎกระทรวงที่ออกตามมาตรา ๗ (๔)หมวด ๔การใช้ถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลว ข้อ ๒๔ ห้ามผู้ประกอบกิจการก๊าซปิโตรเลียมเหลวใช้ถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวในกรณีดังต่อไปนี้(๑)มีการชำรุดของถัง(๒)ถังถูกเพลิงไหม้(๓)ผู้อนุญาตมีหนังสือแจ้งผู้ประกอบกิจการก๊าซปิโตรเลียมเหลวให้แก้ไขหรือซ่อมเนื่องจากมีการตรวจพบข้อบกพร่องอันอาจก่อให้เกิดความเสียหายหากใช้งานต่อไปผู้ประกอบกิจการก๊าซปิโตรเลียมเหลวจะนำถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวตามวรรคหนึ่งมาใช้งานได้ต่อเมื่อถังดังกล่าวได้รับการแก้ไขหรือซ่อมให้อยู่ในสภาพที่พร้อมใช้งานโดยได้จัดให้มีการทดสอบและตรวจสอบโดยผู้ทดสอบและตรวจสอบและอธิบดีกรมธุรกิจพลังงานได้ให้ความเห็นชอบแล้วข้อ ๒๕ ห้ามผู้ประกอบกิจการก๊าซปิโตรเลียมเหลวใช้ถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวดังต่อไปนี้(๑)มีลักษณะไม่เป็นไปตามกฎกระทรวงนี้(๒)ไม่จัดให้มีการทดสอบและตรวจสอบตามที่กำหนดในกฎกระทรวงนี้บทเฉพาะกาล ข้อ๒๖ ถังเก็บและจ่ายก๊าซปิโตรเลียมเหลวแบบกลบหรือแบบฝังไว้ในดินที่มีอยู่ในวันก่อนวันที่กฎกระทรวงนี้ใช้บังคับและมีลักษณะถูกต้องตามกฎหมายที่ใช้บังคับในขณะนั้นให้ใช้บรรจุและเก็บก๊าซปิโตรเลียมเหลวในสถานที่ประกอบกิจการที่ได้รับอนุญาตไว้เดิมโดยได้รับยกเว้นไม่ต้องปฏิบัติตามข้อ ๑๐ วรรคสองข้อ๒๗ ถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวที่มีอยู่ในวันก่อนวันที่กฎกระทรวงนี้ใช้บังคับและมีลักษณะถูกต้องตามกฎหมายที่ใช้บังคับในขณะนั้นให้ได้รับยกเว้นไม่ต้องปฏิบัติตามข้อ ๑๒ วรรคสอง และข้อ ๑๗แต่ยังต้องมีแผ่นป้ายทำด้วยโลหะมีข้อความตามที่กำหนดไว้ในกฎกระทรวงซึ่งออกตามความในประกาศของคณะปฏิวัติฉบับที่ ๒๘ ลงวันที่ ๒๙ ธันวาคม พุทธศักราช ๒๕๑๔ ติดไว้ที่ถังข้อ๒๘ ถังขนส่งก๊าซปิโตรเลียมเหลวที่มีอยู่ในวันก่อนวันที่กฎกระทรวงนี้ใช้บังคับและไม่เป็นไปตามข้อ ๑๕ผู้ประกอบกิจการก๊าซปิโตรเลียมเหลวต้องดำเนินการแก้ไขให้ถูกต้องตามข้อ ๑๕ภายในหนึ่งปีนับแต่วันที่กฎกระทรวงนี้ใช้บังคับข้อ๒๙ ถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวที่ได้ผ่านการทดสอบและตรวจสอบในวันก่อนวันที่กฎกระทรวงนี้ใช้บังคับให้ใช้บรรจุและเก็บก๊าซปิโตรเลียมเหลวได้จนกว่าจะครบวันที่กำหนดไว้ในผลการทดสอบและตรวจสอบและเมื่อครบกำหนดแล้ว ผู้ประกอบกิจการก๊าซปิโตรเลียมเหลวต้องจัดให้มีการทดสอบและตรวจสอบตามข้อ๒๐ จึงจะนำมาใช้บรรจุและเก็บก๊าซปิโตรเลียมเหลวต่อไปได้ให้ไว้ ณ วันที่ ๒๘เมษายน พ.ศ. ๒๕๖๐พลเอก อนันตพร กาญจนรัตน์รัฐมนตรีว่าการกระทรวงพลังงานหมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรรักษาความปลอดภัยในการประกอบกิจการก๊าซปิโตรเลียมเหลวและป้องกันมิให้เกิดอัคคีภัยหรืออันตรายแก่ชีวิตและทรัพย์สินของประชาชนและโดยที่มาตรา ๗ (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ บัญญัติให้การกำหนดลักษณะของถังหรือภาชนะที่ใช้ในการบรรจุหรือการขนส่งการบำรุงรักษาถังหรือภาชนะดังกล่าว วิธีการปฏิบัติงานและการจัดให้มีและบำรุงรักษาอุปกรณ์หรือเครื่องมืออื่นใดรวมทั้งการอื่นใดอันจำเป็นเพื่อให้บรรลุวัตถุประสงค์ในการปฏิบัติตามพระราชบัญญัติดังกล่าวให้กระทำโดยการออกกฎกระทรวง จึงจำเป็นต้องออกกฎกระทรวงนี้พรวิภา/ภวรรณตรี/จัดทำ๑๖ พฤษภาคม๒๕๖๐วิชพงษ์/ตรวจ๑๙ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนที่ ๕๐ ก/หน้า ๑/๙ พฤษภาคม ๒๕๖๐